Қазақстандық IT мамандары қай елдерге қызмет көрсетеді
DATE: 18:01, 02 Шілде 2024 | GMT +5
TITLE: Қазақстандық IT мамандары қай елдерге қызмет көрсетеді
URL: https://kaz.inform.kz/news/kazakstandik-it-mamandari-kay-elderge-kizmet-korseted-af8f91/
META: DATE: 18:01, 02 Шілде 2024 | GMT +5
TOTAL WORDS: 239
AUTHOR(S):
TEXT: kz мәліметінше, резидент болып табылатын заңды тұлғаларға көрсетілген қызмет құны 1, 1 трлн теңгені, ал жеке тұлғалар үшін 65, 7 млрд теңгені құраған. Резидент қатарына кірмейтін тұлғаларға 260 млрд теңгенің қызметі көрсетілген. Қызмет түрлеріне тоқталсақ, басым бөлігі бағдарламалық қамтамасыз етуді әзірлеуге тиесілі: 383, 9 млрд теңге, жылдық өсім – 49%. Одан кейін қосымшаларды орналастыру қызметтері және олармен байланысты қызмет, бағдарламалық қамтамасыз ету, ақпараттық технологиялар саласындағы консалтингтік және тәжірибелік қызметтер, ақпараттық басқару қызметіндегі мемлекеттік электрондық ақпараттық ресурстар мен жүйелерді қалыптастыру және дамыту. Өңірлер бойынша барлық ІТ-қызметтердің 51, 9%-ы Алматы қаласында көрсетілген. Бұл - өткен жылмен салыстырғанда 50, 1%-ға артық. Ал көрсетілген қызметтің 35, 7%-ы елордаға тиесілі. Кейінгі орындарға Қарағанды, Батыс Қазақстан және Павлодар облыстары жайғасқан. Сала бойынша ең аз қызмет Түркістан, Ұлытау және Қызылорда облыстарында көрсетілген. Айтпақшы, Теміртауда Жоғары политехникалық колледж базасында жастардың ақпараттық технологияға деген қызығушылығын арттыру мақсатында ІТ лагері ашлыған. Мұнда он күн ішінде 100 қала оқушысы ІТ негіздерін үйренеді. Лагерь пилоттық режимде жұмыс істейді. Білім беру бағдарламалары жас ерекшеліктерін ескере отырып жүзеге асырылады. Резидент еместерге секторда көрсетілетін қызметтерге келетін болсақ, АҚШ-та қызмет молынан көрсетілген. Бұл - бір жыл бұрынғыдан 91, 6%-ға артық. Қызмет алушы елдер арасында екінші орынға солтүстіктегі көршіміз Ресей тұрақтаған. Үздік үштікті Ұлыбритания түйіндеді, оған Қазақстан 34, 4 млрд теңгенің IT қызметін көрсетіпті. Бұл - бір жыл бұрынғыдан 2, 9 есе көп. Қызмет алушы елдердің алғашқы он бестігіне БАӘ, Кипр, Ирландия, Мексика, Сингапур, Өзбекстан, Германия, Қытай, Нидерланды, Швеция, Қырғызстан және Бельгия енгенін атап өткен жөн
